DEMOGRĀFISKO LIETU PADOMES SĒDES

PROTOKOLLĒMUMS

|  |  |  |
| --- | --- | --- |
| Rīgā | Nr. 2 | 2025. gada 1. jūlijā |

**Vada:** Evika Siliņa, ministru prezidente

**Piedalās (alfabēta secībā):**

|  |  |
| --- | --- |
| Āboliņa Līga | veselības ministra padomniece juridiskajos jautājumos |
| Bašķere Baiba | Ekonomikas ministrijas Cilvēkkapitāla attīstības departamenta direktore |
| Bilsēna Maija | Ārlietu ministrijas Diasporas grupas padomniece |
| Čudars Raimonds | viedās administrācijas un reģionālās attīstības ministrs  |
| Dundure Ināra | Latvijas Pašvaldību savienības padomniece izglītības un kultūras jautājumos |
| Eglītis Gatis | Biedrības “Latvijas daudzbērnu ģimeņu biedrību apvienība” valdes loceklis |
| Herbsts Kaspars  | biedrības “Asociācija "Ģimene”” valdes loceklis |
| Ielīte Inete | biedrības “Latvijas Bērnu forums" valdes priekšsēdētāja |
| Jirgensone Nita  | Valsts kancelejas Pārresoru koordinācijas departamenta Valsts attīstības nodaļas konsultante |
| Jakaite Diāna | Labklājības ministrijas valsts sekretāra vietniece |
| Janka Sanita | Veselības ministrijas Veselības aprūpes departamenta direktore |
| Kalvāne Inese | Sabiedrības integrācijas fonda direktore |
| Krišjāne Zaiga | Latvijas Universitātes Eksakto zinātņu un tehnoloģiju fakultātes dekāna p.i., profesore |
| Krūmiņš Juris  | Latvijas Universitātes Ekonomikas un sociālo zinātņu fakultātes profesors |
| Leiškalns Pēteris | Latvijas Darba devēju konfederācijas Sociālo lietu un sociālās drošības eksperts |
| Leja Indra | Valsts kancelejas Pārresoru koordinācijas departamenta konsultante |
| Lībiņa-Egnere Inese | tieslietu ministre |
| Līce Kristīne | Valsts prezidenta padomniece likumdošanas un starptautisko tiesību jautājumos |
| Magurs Kaspars | labklājības ministra padomnieks komunikācijas jautājumos |
| Mežs Ilmārs | nodibinājuma “Nākotnes fonds” loceklis |
| Miezainis Jurģis  | Ekonomikas ministrijas parlamentārais sekretārs |
| Muizinika Paula | Ministru prezidentes biroja konsultante |
| Paiders Jānis | Izglītības un zinātnes ministrijas valsts sekretārs |
| Ploka Karina | Ministru prezidentes parlamentārā sekretāre |
| Putane Irēna | Iekšlietu ministrijas Nozares politikas departamenta vecākā referente |
| Sniķere Sigita | Valsts kancelejas Pārresoru koordinācijas departamenta Valsts attīstības nodaļas konsultante |
| Skrodele Ilze | Ministru prezidentes padomniece valsts pārvaldes jautājumos |
| Upenieks Jānis | Finanšu ministrijas parlamentārais sekretārs |
| Uzulnieks Reinis  | labklājības ministrs |
| Užule Liene | Latvijas Pašvaldību savienības Komunikācijas nodaļas vadītāja |
| Ūdre Anna | Ministru prezidentes padomniece komunikācijas jautājumos |
| Vanaga Inga | Latvijas Izglītības un zinātnes darbinieku arodbiedrības priekšsēdētāja |
| Vilks Pēteris | Valsts kancelejas direktora vietnieks valsts attīstības un starpnozaru pārvaldības jautājumos, Pārresoru koordinācijas departamenta vadītājs |
| Zvejniece Paula | kultūras ministres padomniece |

**Protokolē:** Diāna Jakaite, Labklājības ministrijas valsts sekretāra vietniece.

Sēdi sāk plkst. 9:00

**Darba kārtība:**

1. Ministriju un iestāžu priekšlikumu 2026. gada prioritārajiem pasākumiem ģimeņu ar bērniem dzīves kvalitātes uzlabošanai izvērtējums.
2. Informācija par situāciju bērna pieskatīšanas pakalpojuma nodrošināšanā.
3. Elastīga bērna pieskatīšanas pakalpojuma veidošana atbilstoši ģimeņu vajadzībām.
4. Citi jautājumi.

**1.** **Ministriju un iestāžu priekšlikumu 2026. gada prioritārajiem pasākumiem ģimeņu ar bērniem dzīves kvalitātes uzlabošanai izvērtējums**

 /Ziņo: Reinis Uzulnieks, labklājības ministrs/

*Par apspriežamo jautājumu izsakās: E.Siliņa, I.Ielīte, G.Eglītis, I.Vanaga, P.Leiškalns, L.Āboliņa, J.Upenieks, I.Mežs, J.Miezainis.*

**Nolēma:**

1. Iekļaut Informatīvā ziņojuma "Par demogrāfiskās politikas attīstību" projektu (turpmāk – Informatīvā ziņojuma projekts) tuvākajā Ministru kabineta sēdē apstiprināšanai.
2. Pieņemt zināšanai, ka Informatīvā ziņojuma projekts definē prioritāros virzienus demogrāfiskās politikas attīstībā. Savukārt lēmums par Informatīvā ziņojuma projektā iekļauto pasākumu finansēšanu izskatāms ikgadējā budžeta izstrādes procesā.
3. Ievērojot Ministru kabineta 2025. gada 27. marta rīkojuma Nr. 179 "Par likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" 2.4. punktā noteikto paredzēt, ka izdevumu pārskatīšanas rezultātā iegūtie līdzekļi prioritāri tiek novirzīti šādu demogrāfijas pasākumu finansēšanai:
	1. materiālā atbalsta pilnveidošana ģimenēm ar bērniem (bērna kopšanas pabalsta, bērna piedzimšanas pabalsta un ģimenes valsts pabalsta pārskatīšana);
	2. materiālā atbalsta pilnveidošana ārpusģimenes aprūpē esošiem bērniem (atbalsts bērna adopcijai, atbalsts bērnam audžuģimenē un pie aizbildņa);
	3. subsīdijas (granta) piešķiršana ģimenēm mājokļa aizdevuma pamatsummas dzēšanai, ja ģimenei piedzimst bērns, un tai ir aktīva Altum mājokļa garantija;
	4. plāna projektā “Mātes un bērna veselības uzlabošanas plāns 2025.-2027.gadam” iekļauto pasākumu īstenošana (t.sk. primārās un sekundārā slimību profilakses uzlabošana; grūtnieču, jaundzimušo un bērnu veselības aprūpes pilnveidošana, profilaktisko apskašu, skrīninga, veselības aprūpes pakalpojumu nodrošināšana bērniem);
	5. bērnu agrīnās attīstības skrīninga instrumentu komplekta ieviešana;
	6. pakalpojuma bērniem bezpalīdzības stāvoklī ieviešana;
	7. jaunā finansēšanas modeļa “Programma skolā” ieviešana.
4. Izglītības un zinātnes ministrijai informēt Demogrāfisko lietu padomi 2026.gada 1.ceturksnī par “Programma skolā” īstenošanas progresu tajā skaitā tam nepieciešamo finansējumu.
5. Izglītības un zinātnes ministrijai izvērtēt priekšlikuma “Par bezmaksas ēdināšanas nodrošināšanu (1. - 9. klase)” pakāpenisku īstenošanu un informēt par to Demogrāfisko lietu padomi 2026. gada 1. ceturksnī.
6. Veselības ministrijai organizēt tikšanos ar Latvijas Bērnu fondu par priekšlikumiem “Mātes un bērna veselības uzlabošanas plāns 2025.-2027.gadam” projektam.
7. **Informācija par situāciju bērna pieskatīšanas pakalpojuma nodrošināšanā**
8. **Elastīga bērna pieskatīšanas pakalpojuma veidošana atbilstoši ģimeņu vajadzībām**

/Ziņo: Ināra Dundure,Latvijas Pašvaldību savienības padomniece izglītības un kultūras jautājumos /

*Par apspriežamo jautājumu izsakās: E.Siliņa, I.Dundure, R.Čudars, I.Vanaga, J.Paiders, I.Ielīte, K.Herbsts, R.Uzulnieks.*

**Nolēma:**

1. Pieņemt informāciju zināšanai.
2. Viedās administrācijas un reģionālās attīstības ministrijai un Latvijas Pašvaldību savienībai sadarboties, t.sk. iesaistot Labklājības ministriju, lai izveidotu ģimeņu ar bērniem vajadzībām atbilstošu bērna pieskatīšanas pakalpojumu. Pašvaldībām attīstīt labo praksi pieejama un elastīga bērna pieskatīšanas pakalpojuma attīstībai. Regulāri sniegt informāciju Demogrāfisko lietu padomē.
3. IZM izvērtēt iespēju sadarbībā ar nozari un Labklājības ministriju jautājumu par amata vienību sarakstu pirmsskolas izglītības programmu īstenošanai atbilstoši atrunāt vadlīniju līmenī.
4. **Citi jautājumi**

 /Ziņo: Evika Siliņa, ministru prezidente/

**Nolēma:**

1. Padomes Sekretariātam (Labklājības ministrijai) informēt Padomes locekļus par Informatīvā ziņojuma iekļaušanu Ministru kabineta sēdē.
2. Nākamās sēdes laiks tiks izziņots atsevišķi.

Sēdi slēdz plkst.10:50

Pielikumā:

1. Labklājības ministrijas prezentācija “Priekšlikumi pasākumiem”.
2. Latvijas Pašvaldību savienības prezentācija “Pirmsskolas izglītības iestāžu un bērna pieskatīšanas pakalpojumu pieejamība pašvaldībās”.

|  |  |  |
| --- | --- | --- |
|  |  |  |

Padomes priekšsēdētājs E.Siliņa

Protokolētājs D.Jakaite